Source: http://docplayer.fi/11431165-Maatalousalueiden-luonnon-monimuotoisuuden-ja-kosteikkojen-yleissuunnitelma.html
Timestamp: 2018-03-19 13:01:57+00:00
Document Index: 15813308

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

1 Pohjois-Karjalan ympäristökeskuksen raportteja Maatalousalueiden luonnon monimuotoisuuden ja kosteikkojen yleissuunnitelma Taipaleenjoen ja Sysmänjoen valuma-alueet, Liperi Hanna Kondelin, Arvo Ohtonen, iitta Niinioja ja Mikko Hinkkanen Pohjois-Karjalan ympäristökeskus
3 POHJOIS-KAJALAN YMPÄISTÖKESKUKSEN APOTTEJA Maatalousalueiden luonnon monimuotoisuuden ja kosteikkojen yleissuunnitelma Taipaleenjoen ja Sysmänjoen valuma-alueet, Liperi Hanna Kondelin, Arvo Ohtonen, iitta Niinioja ja Mikko Hinkkanen Joensuu 2009 Pohjois-Karjalan ympäristökeskus
4 POHJOIS-KAJALAN YMPÄISTÖKESKUKSEN APOTTEJA Pohjois-Karjalan ympäristökeskus Taitto: Terttu Saari Kansikuva: Taipaleenjoki, Matti Pihlatie Kartat: Hanna Kondelin ja Anita ämö Julkaisu on saatavana myös Internetistä: ISBN (PDF) ISSN (verkkoj.)
5 SAATTEEKSI Maatalousalueiden luonnon monimuotoisuuden (lumo) yleissuunnittelua on tehty Pohjois-Karjalassa jo kuuden vuoden ajan. Suunnittelu on maa- ja metsätalousministeriön rahoittamaa toimintaa, ja se toteutetaan useiden tahojen yhteistyönä. Tämänkertainen suunnittelualue käsitti pääosat Sysmänjoen ja Taipaleenjoen valuma-alueista. Maastokartoituksissa etsittiin vesiensuojelun kannalta merkittävien monivaikutteisten kosteikkojen paikkoja sekä perinnebiotooppeja ja muita maatalousalueiden luonnon monimuotoisuuden kannalta merkittäviä kohteita. Edellisinä vuosina suunnittelusta saadut kokemukset ovat olleet hyviä. Kartoitukset ovat luoneet hyvän perustan edistää luonnon monimuotoisuuden ja maiseman hoitoa maatalouden erityistuilla. Suunnittelun kohteena olleille alueille on tehty selvästi enemmän erityistukisopimuksia kuin muille vastaaville maatalousalueille. Kosteikkojen yleissuunnittelun tavoitteena on lisätä kosteikkojen perustamista ja hoitoa erityistuella. Toistaiseksi vesiensuojelua koskevia erityistukisopimuksia on Pohjois-Karjalassa vielä hyvin vähän. Toivottavasti suunnittelu lisää kiinnostusta vesiensuojelun kehittämiseen suunnittelualueella ja laajemmin myös koko maakunnassa. Suunnitelman toteutuksen ja talouden seurannasta vastasi Pohjois-Karjalan ympäristökeskuksen koolle kutsuma ohjausryhmä, johon kuuluivat Hannu Järvinen ja Kaisa ummukainen Pohjois-Karjalan TE-keskuksen maaseutu ja energia -vastuualueelta, Päivi Jokinen, Pro Agria Pohjois-Karjalan Maa- ja kotitalousnaisista, Maija Kakriainen MTK-Pohjois-Karjalasta, Pertti Iivanainen Liperin kunnasta sekä Arvo Ohtonen ja Ilpo Parviainen Pohjois-Karjalan ympäristökeskuksesta. Ohjausryhmä kokoontui työn aikana kolme kertaa. Yleissuunnitelman laatijaksi valittiin biologi Hanna Kondelin. Ohjausryhmä ja yleissuunnitelman tekijä kiittävät alueen viljelijöitä hyvästä yhteistyöstä suunnitelman teon eri vaiheissa. Haluamme kiittää myös kaikkia muita työn suunnittelussa ja toteutuksessa avustaneita henkilöitä sekä julkaisun taitosta vastannutta Terttu Saarta. Vuoden 2010 alussa tapahtuneen hallinnon uudistuksen jälkeen ympäristökeskus ja TE-keskus kuuluvat osana Pohjois-Karjalan elinkeino-, liikenne- ja ympäristökeskukseen (ELY-keskus).
7 SISÄLLYS Saatteeksi Johdanto Menetelmät Suunnittelualue Suunnittelualueen yleiskuvaus Suunnittelualueen ominaispiirteet Suunnittelualue MYTVAS-seurantatutkimuksessa MYTVAS-seurantatutkimus Viljelytoimenpiteet ja vaikutukset vesistökuormitukseen ympäristötukitiloilla Ympäristötuen vaikutukset luonnon monimuotoisuuteen MYTVAS-tutkimus jatkuu Yleissuunnitelma Yleissuunnitelma ja käytetyt karttamerkinnät Kohteiden hoitoon soveltuvat ympäristötuen erityistuet Ei tuotannollinen investointituki Perinnebiotoopin hoito, 5 -vuotinen sopimus Luonnon ja maiseman monimuotoisuuden edistäminen, 5- tai 10-vuotinen sopimus Monivaikutteisen kosteikon hoito, 5- tai 10-vuotinen sopimus Suojavyöhykkeiden perustaminen ja hoito, 5- tai 10 -vuotinen sopimus Kohdekuvaukset ja hoitosuositukset Ahonkylä Leppilampi, kartta Siikoniemi Nostamo Siikakoski Kompero, kartta Heponiemi Kontkala inteelä, kartta Yleiset kuvaukset Yleiset hoito-ohjeet Luonnon monimuotoisuuskohteiden hoito Laidunnus Niitto aivaus ja harvennus Kosteikkojen perustaminen ja hoito Kosteikon perustaminen Kosteikon hoito Luvantarve kosteikkohankkeissa Pienvedet (pienet lammet, norouomat ja lähteet) Vesistöt...33 Pohjois-Karjalan ympäristökeskuksen raportteja
8 5.3 Suojavyöhykkeen perustaminen ja hoito Suojavyöhykkeen perustaminen Suojavyöhykkeen hoito Niitto Laidunnus Suojavyöhykkeen ja luonnon monimuotoisuuskohteen yhdistelmän hoito Hoidon toteutus ja rahoitus Lähteet Liitteet Kuvailulehti Pohjois-Karjalan ympäristökeskuksen raportteja
9 1 Johdanto Perinnemaisemat ovat vuosikymmenten ja -satojen kuluessa syntyneitä elinympäristöjä. Ne ovat maatalouskäytön, useimmiten karjatalouden muovaamia metsälaitumia, niittyjä, ketoja ja hakamaita. Maatalouden tehostuessa ja tuotantosuuntien muuttuessa perinteiset maankäyttötavat ovat lähes loppuneet. Perinnemaisemien määrä on siksi vähentynyt romahdusmaisesti. Jo pelkkä perinteisen käytön loppuminen muuttaa entiset laidunmaat nopeasti pensaikoiksi tai metsiksi. Useimmiten ne on kuitenkin joko muutettu pelloiksi tai metsitetty. Kaikki Suomen erilaiset perinnemaisematyypit on luokiteltu uhanalaisiksi ja lähes kaikki ne ovat vaarassa hävitä kokonaan (aunio ym. 2008). Vähenemisen ja muutosten seurauksena monet perinnemaisemille tyypilliset kasvi- ja eläinlajit ovat harvinaistuneet. Yli neljännes Suomen uhanalaisista eliölajeista on ensisijaisesti perinneympäristöjen lajeja. Voimakkaimmin ovat taantuneet ketojen perhoset ja muut hyönteiset (assi ym. 2001, Pöyry ym. 2004). EU:n osarahoittamassa Suomen ympäristötukijärjestelmässä maatalouden ympäristötuen erityistuki on keskeinen keino säilyttää ja hoitaa perinnemaisemia, pitää yllä niiden luonnon monimuotoisuutta ja edistää uhanalaisten lajien suojelua niillä. Luonnon monimuotoisuuden yleissuunnittelun avulla erityistuen käyttöä pyritään tehostamaan ja ohjaamaan tukea arvokkaimmille kohteille. Pohjois-Karjalassa yleissuunnitelmat ja niiden saama myönteinen vastaanotto ovat lisänneet erityistukihakemusten ja tehtyjen sopimusten määrää. Valtakunnallisten kokemusten perusteella erityistukijärjestelmä toimii hyvin perinnebiotooppien osalta, vaikka muut luonnon monimuotoisuuskohteet eivät ole yhtä tehokkaita luonnon kannalta (Schulman ym. 2006). Pohjois-Karjalassa yleissuunnitelmia on tehty vuodesta 2003 alkaen vuosittain: Kiteellä (Vanhanen 2003), Valtimolla ja Nurmeksessa (Vanhanen ja Sieviläinen 2004), Polvijärvellä ja Joensuussa (Metsola ja Sieviläinen 2005) ja Tohmajärvellä (Mikkonen ym. 2007, Kondelin ja Varis 2008). Näissä suunnitelmissa on keskitytty pääosin perinnebiotooppeihin ja muihin luonnon monimuotoisuuskohteisiin. Vesiensuojelun osalta suunnitelmat ovat käsittäneet suojavyöhykkeitä. Tohmajärvellä vuonna 2007 suunnitelmassa oli ensimmäistä kertaa mukana vesiensuojelun kannalta merkittävien kosteikkopaikkojen kartoitus (Kondelin ja Varis 2008). Maatalous on suurin vesien kuormittaja Taipaleenjoen ja Sysmänjoen alueella. Vuoksen vesienhoitosuunnitelmassa alueen keskeisimmiksi toimenpiteiksi kuormituksen vähentämiseksi on esitetty kosteikkojen ja suojavyöhykkeiden perustamista. Tarkoituksenmukaisesti suunniteltuina kosteikot ja pellolle tehtävät suojavyöhykkeet vähentävät merkittävästi vesistöihin pelloilta kulkeutuvien ravinteiden ja kiintoaineen määrää, ja näin ollen estävät vesistöjen rehevöitymistä. Monivaikutteiset kosteikot tarjoavat myös sopivan ympäristön erilaisille kosteikkojen kasveille ja eläimille. Siten ne edistävät vesiensuojelun ohella myös maatalousympäristöjen luonnon monimuotoisuutta. Yleissuunnittelussa pyritään etsimään kohteita, joissa kosteikot parhaiten edistäisivät näitä tavoitteita ja sopisivat myös hyvin maisemaan. Suunnitelma ei kata kaikkia mahdollisia kosteikon paikkoja, vaan esittelee erityyppisiä esimerkkejä. Kohteet valittiin siten, että niihin on teknisesti mahdollista perustaa kosteikko. Alueella on paljon paikkoja, joissa olisi tarvetta vähentää ravinteiden ja kiintoaineksen huuhtoutumista, mutta kosteikon perustaminen ei ole käytännössä mahdollista. Osalle tällaisia kohteita on ehdotettu suojavyöhykkeen perustamista. Kokonaisuudessaan tämän yleissuunnitelman tavoitteena on ohjata ja tehostaa maatalousympäristöjen luonnonhoitoa ja suojelua. Keskeisenä pyrkimyksenä on kiinnittää viljelijöiden huomio omien tilojensa maatalousympäristöjen arvokkaisiin piirteisiin. Toivottavasti tehty työ innostaa monia hyödyntämään maatalouden ympäristötuen erityistukea. Sillä tavoin suunnittelualueen maisemallisia arvoja, luonnon monimuotoisuutta ja vesiensuojelua voidaan entisestään lisätä. Pohjois-Karjalan ympäristökeskuksen raportteja
10 2 Menetelmät Hankkeen ohjausryhmä rajasi alueeksi Taipaleenjoen ja Sysmänjoen valuma-alueet Viinijärven ja Sysmäjärven alapuolelta. Suunnittelu ohjeistettiin ympäristöministeriön ja Lounais-Suomen ympäristökeskuksen julkaisemien oppaiden pohjalta (Heikkilä 2002, Karhunen 2007). Talvella Pohjois-Karjalan ympäristökeskuksessa etsittiin karttatarkasteluna mahdollisia kosteikkopaikkoja. Tässä yhteydessä otettiin mukaan lähinnä jokiin laskevien valtaojien päät. Jo tässä vaiheessa tarkastelusta jätettiin pois ne valtaojat, joiden valumaalue ei täytä erityistuelle asetettuja ehtoja. Muulta osin esiselvitys laadittiin kesäkuussa. Tällöin koottiin tietoa alueen luonnonarvoista, kulttuuriarvoista, pohjavesialueista yms. Voimassaolevat ja haetut erityistuet selvitettiin LUMO-kohteiden, kosteikkojen ja suojavyöhykkeiden osalta. Esiselvityksessä kerättyä tietoa hyödynnettiin kesän maastotöissä ja suunnitelman laadinnassa. Suunnittelualueen aktiiviviljelijöiden osoitetiedot saatiin Liperin kunnasta. Yleissuunnitelman aloittamisesta järjestettiin yleisötilaisuus Viinijärvellä Kutsukirjeet tilaisuuteen lähetettiin kaikille alueen aktiiviviljelijöille, kyläyhdistyksille ja muille alueen toimijoille. Lisäksi tilaisuudesta oli ilmoitus paikallislehdessä. Lehdistötiedote jaettiin maakunnan tiedotusvälineille. Ohjausryhmän edustajat ja maastotöiden tekijä esittelivät hanketta, kertoivat ympäristötuen erityistuesta ja yleissuunnittelun pääperiaatteista. Yleisöä oli paikalla muutama kymmenen henkeä, mukana paikallislehden edustaja. Keskustelu keskittyi erityisesti vesiensuojelukysymyksiin. Maastokartoituksia tehtiin kesä- ja heinäkuussa Ennen tilakäyntien aloittamista suunnittelualue kierrettiin autolla yleiskuvan saamiseksi. Tilakäynnit sovittiin etukäteen puhelimitse. Jokaisella alueen aktiivitilalla pyrittiin käymään, mutta aivan kaikkia viljelijöitä ei tavoitettu. Osa viljelijöistä ilmoitti, että käynti on tarpeeton, koska tilalla ei ole erityistuen piiriin soveltuvia kohteita. Yhteensä tilakäyntejä tehtiin 73 tilalle. Käynneillä selvitettiin tilan omien ja vuokralla olevien maiden nykyistä ja entistä maankäyttöä sekä tarvetta ja halukkuutta perinnemaisemien, LUMO-kohteiden tai kosteikkojen hoitamiseen ja perustamiseen. Tarvittaessa esiteltiin maatalouden ympäristötuen erityistukimuotoihin liittyviä asioita. Maastossa käytiin katsomassa niitä kohteita, joita viljelijät pitivät mahdollisesti erityistuen piiriin soveltuvina tai muuten kiinnostavina. Arvokkaista kohteista täytettiin maastolomakkeet, joihin kirjattiin tietoja mm. maankäytöstä ja kasvillisuudesta. Lomakkeisiin merkittiin myös suositukset kohteen hoidosta, kuten raivauksesta tai laiduntamisesta. Suojavyöhykkeiden kartoituksessa hyödynnettiin alueelle laadittua suojavyöhykkeiden yleissuunnitelmaa (Kurki 2001). Siinä esitettyjen kohteiden lisäksi suunnitelmassa esitetään paikoin laajempia suojavyöhykkeitä osalle jokivarsia. Kosteikkopaikkoja arvioitiin etukäteen karttatarkastelulla. Maastokäynnillä useimmat niistä osoittautuivat teknisesti toteuttamiskelvottomiksi. Suunnittelualueen peltolinnustoa kartoitettiin Yöllinen laskenta keskittyi ruisrääkän reviirien kartoitukseen. Lisäksi linnustotietoja on kerätty alueen merkittäviltä kevätmuuton aikaisilta levähdysalueilta. Kohteiden tiedot koottiin kartoille ArcGis 9 -paikkatieto-ohjelman avulla. Kohteiden sijainnista, maankäytöstä, lajistosta ja muista oleellisista tekijöistä kirjoitettiin lyhyet kuvaukset. Huomionarvoisina lajeina on mainittu valtakunnallisesti uhanalaiset ja silmälläpidettävät lajit (assi ym. 2001) sekä Pohjois-Karjalan perinnemaisemien kartoituksessa mainitut huomionarvoiset lajit (Grönlund ym. 1998). Kuvausten yhteydessä on annettu suositus hoitotoimenpiteistä ja kullekin kohteelle soveltuvasta erityistuen muodosta. Yleissuunnitelman luonnoksen esittelytilaisuus pidettiin Viinijärvellä. Tilaisuuteen oli kutsuttu alueen viljelijät ja tiedotusvälineet. Väkeä oli paikalla niukasti, mutta keskustelu oli siitä huolimatta vilkasta. 8 Pohjois-Karjalan ympäristökeskuksen raportteja
11 3 Suunnittelualue 3.1. Suunnittelualueen yleiskuvaus Suunnittelualueeseen kuuluu Taipaleenjoen valuma-alue Viinijärven ja Sysmäjärven alapuolella (kuva 1). Myös joitakin valuma-alueen lähellä olevia kohteita otettiin mukaan kartoitukseen. Suunnittelualueen pinta-ala on noin hehtaaria. Taipaleenjoki ja Sysmänjoki sekä niiden alapuolinen vesistö Oriveden Heposelkä on luokiteltu Vuoksen vesienhoitosuunnitelmassa (Pohjois-Savon ympäristökeskus ym. 2010) tilaltaan tyydyttäviksi. Vesistöjen ongelmana on ensisijaisesti rehevöityminen ja siitä johtuva kasviplanktonin massakasvu sekä eliöstön, mm. kalaston, heikentyneet elinolot. Jokien valuma-alueiden maankäyttö on maatalousvaltaista: Taipaleenjoen lähivaluma-alueesta peltoa on 43 % ja Sysmänjoen 26 %. Maatalouden osuus kokonaiskuormituksesta alueilla onkin suuri, %. Vuoksen vesienhoitosuunnitelmassa kuten myös Pohjois-Karjalan vesienhoidon pintavesien toimenpideohjelmassa (Pohjois-Karjalan ympäristökeskus 2009) Taipaleenjoen ja Sysmänjoen alueille on vesien hyvän tilan saavuttamiseksi arvioitu vesistöihin kohdistuvan kokonaisfosforikuormituksen vähentämistarpeeksi Taipaleenjoen alueel- Kartta Kartta LUMO-yleissuunnitelma Karttarajaukset Suunnitelma-alueen rajaus m Kartta Pohjois-Karjalan ympäristökeskus Maanmittauslaitos lupanro 7/MML/09 Kuva 1. Suunnittelualueen luonnon monimuotoisuuden kannalta merkittävät kohteet ja monivaikuttaiset kosteikot numeroituina. Yksityiskohtaiseet kartat 1-3 ovat liitteessä 1. Pohjois-Karjalan ympäristökeskuksen raportteja
12 la 20 % ja Sysmäjoen alueella 30 %. Toimenpiteet kuormituksen vähentämiseksi on osoitettu ensisijaisesti maatalouteen. Toimenpiteinä on mainittu erityisesti kosteikot, suojavyöhykkeet, lannankäsittelyn tehostaminen ja maatalouden kuormituksen vähentämiseen tähtäävä koulutus Suunnittelualueen ominaispiirteet Koko Taipaleen- ja Sysmänjoen suunnittelualueen kallioperä on melko yhtenäistä happamista syväkivistä muodostunutta peruskalliota. Maaperältään alue on vaihtelevampaa. Sen pohjoisreunassa on Jaamankankaan reunamuodostumaan liittyvä hiekka- ja sora-alue. Eteläosassa on laaja tasainen savikko, jota Taipaleenjoki ja Sysmänjoki halkovat. Taipaleenjoen ympäristön maaperä on pääasiassa savikkoa, jolla on vähän moreenikumpareita. Sysmänjoen valuma-alueen eteläosa on pienipiirteisesti vaihtelevaa, tiiviin pohjamoreenin muodostamaa kumpuilevaa aluetta. Siellä on myös runsaasti kalliopaljastumia ja pieniä soita. Alueen pohjoisreunan metsät ovat mäntyvaltaisia kuivia ja kuivahkoja kankaita. Eteläosassa on vaihtelevia kuusivaltaisia tuoreita ja lehtomaisia kankaita. Jokivarsilla ja kivisten kumpareiden rinteissä on paikoin pieniä lehtolaikkuja. Tasamaiden lehdot on ilmeisesti raivattu viljelykseen jo kauan sitten. Suunnittelualueella on laajalti vanhaa asutusta ja maanviljelyä erityisesti Viinijärven taajaman ympäristössä ja muutamissa vanhoissa kylissä. eunaosissa on myös uudempaa viljelyä alueilla, jotka on asutettu vasta toisen maailmansodan jälkeen. Alueen metsät ovat olleet kauttaaltaan tehokkaassa talouskäytössä jo pitkään. Suot on lähes kauttaaltaan metsäojitettu. Niinpä alueella ei ole sellaisia arvokkaita luontokohteita, joita olisi sisällytetty luonnonsuojeluohjelmiin. Varsinaisen suunnittelualueen pohjoispuolella on lintuvesiensuojeluohjelmaan kuuluva Särkijärvi, jonka valuma-alueella on yksi kartoitukseen sisällytetty tila. Muutamia arvokkaita kulttuuri- ja maisemakohteita on eri puolilla suunnittelualuetta. Erityisesti Taipaleenjoen Siikakosken alue (kuva 2) ja siellä sijaitseva museo ovat merkittävä kohde. Liperin Kuva 2. Siikakoski. Kuva Hanna Kondelin. 10 Pohjois-Karjalan ympäristökeskuksen raportteja
13 kunnan alueelta ei ole tehty kulttuuriympäristöohjelmaa, kuten monista muista Pohjois-Karjalan kunnista, mm. Tohmajärveltä (Airas-Luotonen 2004) ja Valtimolta (Siistonen 1994). Suunnittelualueella ei ole valtakunnallisesti merkittäviä perinnemaisemia eikä alueellisesti arvokkaiksi määriteltyjä kohteitakaan ole enää jäljellä, vaikka yksi oli mukana 1990-luvun alkupuolella tehdyssä kartoituksessa (Grönlund ym. 1998) Suunnittelualue MYTVASseurantatutkimuksessa MYTVAS-seurantatutkimus Suunnittelualueesta Taipaleenjoen alue (kuva 3) ja sen viereinen Putaanjoen alue kuuluvat MYTVAS -seurantatutkimukseen eli maatalouden ympäristötuen vaikuttavuuden seurantaan. Tutkimuksen ovat rahoittaneet maa- ja metsätalousministeriö ja ympäristöministeriö, ja keskeiset toteuttajat ovat Maa- ja elintarviketalouden tutkimuskeskus (MTT) ja Suomen ympäristökeskus (SYKE). Tutkimuksen tavoitteena on ympäristötuen vaikuttavuuden seurannan lisäksi tuottaa tietoa uusien toimenpiteiden suunnitteluun ja maatalouden ympäristöohjelmien arviointiin (mm. Maa- ja metsätalousministeriö 2008). Seurantatutkimusta on tehty vuosina MYTVAS1-tutkimuksessa ja MYTVAS2-tutkimuksessa vuosina Tutkimus käynnistettiin Suomen tultua Euroopan Unionin jäseneksi vuonna Siitä lähtien maatalouden vesistökuormitusta on pyritty vähentämään ensisijassa maatalouden ympäristöohjelmien avulla. Osa ohjelmien ympäristötuesta on suunnattu luonnon monimuotoisuutta edistäviin toimenpiteisiin. Ympäristötuella on suuri merkitys, sillä siihen on sitoutunut valtaosa maatiloista: esim. vuosina MYTVAS-haastattelualueiden tiloista oli 98 % sitoutunut ympäristötukeen (Mattila ym. 2007). MYTVAS-tutkimusalueet sijaitsevat eri puolilla Suomea: Etelä-Suomessa, Keski-Pohjanmaalla ja Pohjois-Karjalassa. Alueet ovat olosuhteiltaan ja tuotantosuunniltaan erilaisia Viljelytoimenpiteet ja vaikutukset vesistökuormitukseen ympäristötukitiloilla Osana MYTVAS1- ja MYTVAS2-seurantatutkimusta tehtiin viljelijöiden haastattelututkimus, jolla selvitettiin ympäristötuen vaikutuksia käytännön viljelytoimenpiteisiin ja arvioitiin niiden vaikutuksia ympäristönsuojelun kannalta. MYTVAS-tutkimuksessa oli mukana eri alueilla tilaa/ haastattelukerta (Mattila ym. 2007). Taipaleenjoen alueella haastateltujen tilojen määrä vaihteli välillä kpl viiden haastattelukerran aikana (Mattila ym. 2007). Taipaleenjoella kotieläintiloja oli enemmän kuin kasvinviljelytiloja. Suurin osa tiloista oli maidontuotantotiloja. Tavanomaisessa tuotannossa Taipaleenjoen tiloista oli noin 4/5 ja luomutuotannossa viidennes. Nurmen osuus oli noin puolet peltoalasta vuonna Nurmen osuus oli vähentynyt aiempaan nähden kuten useilla muillakin tutkimusalueilla. MYTVAS1-tutkimuksessa Taipaleenjoella typen ja fosforin huuhtoutuma arvioitiin muita tutkimusalueita suuremmaksi mm. suuremman valunnan vuoksi, toisaalta Taipaleenjoen arvioidut huuhtoutumat pienentyivät selkeimmin kaikista tutkimusalueista. Mallinnettu eroosiofosforin pitkäaikainen potentiaalinen huuhtoutuma väheni 16 %, liukoisen fosforin 41 % ja typen 6 % Taipaleenjoella vuodesta 1995 vuoteen 1997 (Grönroos ym. 1998). Peltojen helppoliukoisen fosforin pitoisuus oli Taipaleenjoella pienin kaikista MYTVAS-alueista. Taipaleenjoella noin 2/3 pelloista kuului välttävään viljavuusluokkaan, eikä korkeaa ja erittäin korkeaa viljavuusluokkaa ollut lainkaan. Taipaleenjoen alueen peruslohkojen fosforipitoisuus aleni tutkimusaikana: fosforipitoisuus oli keskimäärin 9,1 mg/l vuosina ja 8,3 mg/l vuosina (Mattila ym. 2007). MYTVAS2-tutkimuksessa selvitettiin mm. maatalouden kuormittamien vesistöjen tilan muuttumista siirryttäessä ympäristötukea edeltäneestä kaudesta ( , vertailujakso) ympäristötukikausiin ( ja ). Tutkimus osoitti mm., että maatalouden kuormittamien vesistöjen tila pysyi jokseenkin ennallaan. Vuosittaiset säätekijät ja hydrologiset olot vaikuttavat suuresti ravinnekuormitukseen ja vaikeuttavat vesistövaikutusten arviointia (Ekholm ym. 2008). Maatalouden käyttämien typen ja fosforin lannoitusmäärät vähentyivät kahdella ensimmäisellä ympäristötukikaudella (mm. Uusitalo ym. 2008). Lannoitefosforin myynnissä tapahtui merkittävin vähentyminen 1990-luvun alussa silloisten lannoitussuositusten, hallinnollisten määräysten (mm. kesannointivelvoite) ja lannoitteiden ravinnesisältömuutosten vuoksi (Yli-Halla ym. 2001). Kuormituksen vähentyminen ei ole edennyt samaan tahtiin, mikä johtuu paljolti peltojen fosforin määrän hyvin hitaasta alentumisesta (Ekholm ym. 2008, Grönroos ym. 2008a, Uusitalo ym. 2008). Maatalouden torjunta-aineiden käyttömäärät ja pitoisuu- Pohjois-Karjalan ympäristökeskuksen raportteja
14 det vesistöissä ovat laskeneet ympäristöohjelmien aikana. Torjunta-aineiden käyttö on tarkentunut mm. koulutuksen myötä, ja torjunta-aineiden käytössä ympäristönäkökohtiin on kiinnitetty aiempaa enemmän huomiota (Grönroos ym. 2008b) Ympäristötuen vaikutukset luonnon monimuotoisuuteen MYTVAS1-tutkimuksessa selvitettiin luonnon monimuotoisuutta ja maatalousmaisemaa (Hietala- Koivu ym. 1999, Heikkilä ja Hietala-Koivu 2004). Pientareiden ja suojakaistojen lajimonimuotoisuuden muutoksia kartoittamalla kasvi- ja hyönteislajistoa v ja 1997 ja ottamalla myös viljavuusnäytteitä. Lisäksi tehtiin eliöiden elinympäristöjen monimuotoisuustutkimusta. Tulosten perusteella mm. pientareiden kasvillisuuden monimuotoisuuden suosiminen tuottaa suuria kerrannaisvaikutuksia muuhun lajien monimuotoisuuteen (mm. Helenius 1996, Tarmi ja Helenius 2002). Maisemarakennetta kuvaavia muuttujia käytettiin menestyksellisesti myös mm. selittämään tutkimusalueilla havaittuja lajimääriä ja lajien esiintymistä ja ennustamaan esiintymistä muilla tutkimusalueilla (mm. Luoto ym. 2004). MYTVAS2-tutkimuksen Luonto-Mytvas jakautui 17 osatutkimukseen (Kuussaari ym. 2008). Neljällä maantieteellisellä alueella Etelä-Suomi, Lounais-Suomi, Pohjanmaa ja Itä-Suomi tehdyt satunnaisruutututkimukset tuottivat alueellisesti kattavat tiedot eri eliöryhmien lajistollisen monimuotoisuuden ja yhteisökoostumuksen vaihtelusta ja kehityksestä tavallisilla suomalaisilla maatalousalueilla. Pohjois-Karjalassa tutkimuksen ns. intensiiviseurannan alat sijoittuivat Taipaleenjoelle. Eri puolilla maakuntia oli lisäksi yksittäisruutuja: Pohjois-Karjalassa niitä oli ääkkylässä, Valtimolla ja Joensuussa Tuupovaaran alueella. Luonto-MYTVAS tuotti vuosina laajan seuranta-aineiston ja hyvän tietämyksen maatalouden ympäristötuen eri toimien vaikutuksista luonnon monimuotoisuuteen. Tulokset osoittivat, että maisematasolla lajimäärät yleensä vähenivät viljellyn pellon osuuden kasvaessa ja nousivat, kun mm. niittyjen, laitumien, hakamaiden ja kesantojen sekä metsäalueiden osuus kasvoi. Tulosten perusteella luonnon monimuotoisuuden kannalta merkittävin erityistuki on perinnebiotoppien hoito, ja muita hyviä erityistukia ovat luonnon monimuotoisuuden edistäminen ja maiseman hoito, luomuviljely, monivaikutteiset kosteikot ja viljelemättömät, leveät suojavyöhykkeet (Kuussaari ym. 2008) MYTVAS-tutkimus jatkuu Maatalouden ympäristötuen vaikuttavuuden seurantatutkimus (MYTVAS) jatkuu myös ohjelmakaudella (Maa- ja metsätalousministeriö 2008). Alkuvuodesta 2008 käynnistyneen seurantatutkimuksen (MYTVAS 3) tarkoituksena on jatkaa ja kehittää maatalouden ympäristötuen vaikuttavuuden seurantaa ja toimia yhtenä työvälineenä uusien toimenpiteiden suunnittelussa sekä osana ohjelman arviointeja. Seurantatutkimuksesta vastaa tutkimusyhteenliittymä, jossa ovat mukana Maa- ja elintarviketalouden tutkimuskeskus, Suomen ympäristökeskus, Helsingin Yliopiston Soveltavan biologian laitos sekä iista- ja kalatalouden tutkimuslaitos. Tutkimusta koordinoi Maa- ja elintarviketalouden tutkimuskeskus (MTT 2009). Viljelytoimenpiteiden muutoksien tutkimus jatkuu myös, tosin huomattavasti aiempia kausia suppeampana. Haastattelututkimuksien ongelmiksi on koettu mm. tiedonkeruun raskaus, suuret kustannukset ja aineistojen vaihteleva laatu. Tilojen osallistuminen on vapaaehtoista; vuosi vuodelta aineistojen määrä on vähentynyt (Mattila ym. 2007, Turtola ym. 2008). Alustavasti on suunniteltu, että haastattelukierroksia tehtäisiin ainoastaan yksi vuosina Lepsämänjoen, Lestijoen ja Yläneenjoen alueilla (Grönroos 2008). 12 Pohjois-Karjalan ympäristökeskuksen raportteja
15 4 Yleissuunnitelma 4.1. Yleissuunnitelma ja käytetyt karttamerkinnät Luonnon monimuotoisuuskohteet on numeroitu, ja ne on esitetty kartoilla elinympäristötyypeiksi luokiteltuina (liite 1). Maisemallisesti merkittäviksi kohteiksi on merkitty pienialaisia kohteita, kuten tiloille johtavia puukujanteita. Suunnittelualueelle tehty suojavyöhykesuunnitelma (Kurki 2001) on otettu yleissuunnittelussa huomioon. Karttatietoja on myös täydennetty linnustolaskennan tiedoilla. Liitteen 1 karttatietoihin on merkitty suunnittelualueella havaitut valtakunnallisesti silmälläpidettävän ruisrääkän reviirit. Kohdekuvausten yhteydessä (luku 4.1) kullekin kohteelle on mainittu suositukset alueille sopivista hoitotoimenpiteistä. Liitteessä 2 on esitetty kaavakuva perustettavan kosteikon rakenteesta (Metsästäjien keskusjärjestö 2009). Kaavakuva on yleisluonteinen, ja kullekin kohteelle tulee tukia haettaessa tehdä tapauskohtainen kosteikon perustamis- ja hoitosuunnitelma aikatauluineen ja hoitotoimenpiteineen. Liitteissä 3 ja 4 on esitelty maatalousympäristöissä vähentyneiden ruisrääkän ja tuulihaukan hoito-ohjeita (BirdLife, Suupohjan lintutieteellinen yhdistys 2002) Kohteiden hoitoon soveltuvat ympäristötuen erityistuet Ei -tuotannollinen investointituki Ei-tuotannollinen investointuki tarjoaa uuden ympäristötuen erityistukien rahoitusmahdollisuuden ohjelmakaudella Investointituella voidaan rahoittaa arvokkaiden perinnebiotooppien ja monivaikutteisten kosteikkojen perustamiskustannuksia. Tuki määräytyy toteutuneiden kustannusten perusteella. Tammikuussa 2010 voi-maan tulleen asetusmuutoksen jälkeen monivaikutteisen kosteikon perustamistuki on maksimissaan /ha. Jos perustettava kosteikko on kooltaan 0,3 0,5 hehtaaria, tukea maksetaan enintään euroa kohteelta. Arvokkaiden perinnebiotooppien alkuraivaukseen ja aitaamiseen tarkoitettu investointituki on enintään 3 hehtaarin kohteelle maksimissaan /ha, 3 10 hehtaarin kohteelle 910 /ha ja yli 10 hehtaarin kohteelle 750 /ha. Investointi on toteutettava kahden vuoden kuluessa siitä, kun investointitukipäätös on tehty. Erityisistä syistä investointihankkeen toteuttamiseen voi saada yhden vuoden lisäajan. Investointituen myöntämisen edellytyksenä on, että investoinnin valmistumisen jälkeen hoidosta tehdään 5- tai 10-vuotinen vastaavaa alaa koskeva perinnebiotoopin tai monivaikutteisen kosteikon hoitoa koskeva erityistukisopimus Perinnebiotoopin hoito, 5-vuotinen sopimus Perinnebiotoopit ovat perinteisten maankäyttötapojen muovaamia ja ylläpitämiä elinympäristöjä, kuten ketoja, niittyjä, hakamaita ja metsälaitumia. Niiden hoitosopimusten avulla pyritään säilyttämään ja lisäämään perinnebiotoopeilla esiintyvää monipuolista kasvillisuutta ja eläimistöä sekä vaalia pitkäaikaiseen maankäyttöön liittyvää maaseudun kulttuuriperintöä ja maisemallisia arvoja. Tuen avulla pyritään edistämään myös perinnebiotooppien uhanalaisten lajien säilymistä. Normaalitapauksessa hoitotuki on maksimissaan 450 /ha. Pienialaisilla (5 30 aaria) arvokkailla kohteilla tuki on kiinteä, vuodesta 2010 alkaen 200 euroa/kohde. Näissä tapauksissa sopimukseen voidaan hyväksyä vain valtakunnalliseen perinnebiotooppien inventointiin sisältyneitä tai muita Pohjois-Karjalan ympäristökeskuksen raportteja
16 arvokkaita kohteita. Korotetun tuen tavoitteena on kannustaa viljelijöitä hoitamaan esimerkiksi pienialaisia, hyönteis- ja kasvilajistoltaan arvokkaita ketokohteita. Perinnebiotooppien hoitomuotoja ovat laiduntaminen, niittäminen, kulotus, puuston ja pensaston raivaus ja/tai aitojen ja muiden perinteisten karjatalouteen liittyvien rakennelmien kunnostus. Tukikohteita ei saa muokata, ojittaa, lannoittaa tai käsitellä kasvinsuojeluaineilla. Sopimusaluetta ei saa myöskään metsittää tai avohakata. Hoidon tarkoituksena on estää rehevöittävien ravinteiden kulkeutumista perinnebiotoopeille, joten karjan lisäruokintaa ei sallita ja niitto- ja raivausjätteet tulee viedä pois tukialueelta. Hoitotoimet eivät saa myöskään aiheuttaa maaperän eroosiota. Sopivalla laidunpaineella ja -kierrolla pyritään varmistamaan ruuan riittävyys laiduneläimille. Laidunnettava perinnebiotooppi tulee pääsääntöisesti myös erottaa aidalla muista laidunnurmista. Perinnebiotooppien ja monivaikutteisten kosteikkojen hoitosopimuksia ja vuodesta 2010 alkaen myös luonnon ja maiseman monimuotoisuuden edistämistä koskevia sopimuksia voivat hakea myös rekisteröidyt yhdistykset Leader -toimintatavan mukaisesti. Tällä tavoin rekisteröidyt yhdistykset voivat hoitaa sellaisia arvokkaita kohteita, joiden hoitamiseen viljelijöillä ei ole mahdollisuutta. Ohjelmakaudella Pohjois-Karjalaa koskevia suojavyöhykkeitä voidaan perustaa kohteille, joilla on ollut voimassa oleva vastaava erityistukisopimus tai joilla suojavyöhykkeen tarve on todettu suojavyöhykkeiden yleissuunnitelmassa tai vastaavassa useita viljelijöitä koskevien yhtenäisten suojavyöhykkeiden toteuttamiseen tähtäävässä selvityksessä tai pohjavesialueen suojelusuunnitelmassa. Sopimus voidaan tehdä myös kohteille, jotka sijaitsevat kaltevalla rantapelloilla tai tulva-alueilla tai vesienhoitosuunnitelmassa esitetylle kohteelle Luonnon ja maiseman monimuotoisuuden edistäminen, 5- tai 10-vuotinen sopimus Hoitotuen tavoitteisiin kuuluu huolehtia maatalousympäristöjen luonnon monimuotoisuudesta, säilyttää maatalousympäristöissä elävien tyypillisten ja uhanalaisten lajien elinympäristöjä sekä parantaa viljelymaiseman avoimuutta ja monipuolisuutta. Kasvi- ja eläinlajien säilymisen ja lisääntymisen kannalta tärkeitä hoitokohteita ovat esimerkiksi pellon ja tien tai pellon ja vesistön väliset reunaalueet, peltojen metsäsaarekkeet, uhanalaisten lajien esiintymispaikat, pienet kosteikot ja tulvapellot, lintujen pesintä-, ruokailu- ja levähdysalueina toimivat pellot, perhosten elinympäristöt ja muut monimuotoisuuspellot sekä pelloille perustettavat luonnon monimuotoisuuskaistat. Pellon ja metsän, pellon ja tien tai pellon ja vesiuoman välisen reunavyöhykkeen leveys voi olla, kuten aiemminkin, enintään 20 metriä. Peltoalueilla sijaitsevien metsäsaarekkeiden enimmäiskoko voi olla enintään yksi hehtaari, aiemman puolen hehtaarin sijasta. Viljely- ja laidunkäytön ulkopuolelle jääneet alueet voivat myös kuulua tuen piiriin, mikäli niillä on nähtävissä merkkejä aiemmasta laidunnuksesta tai muusta maatalouskäytöstä tai niillä on aikaisempaan asutukseen ja maanviljelyyn liittyviä kiinteitä muinaisjäännöksiä. Viljelyn tai laidunnuksen loppumisesta ei kuitenkaan saa olla kulunut yli 20 vuotta. Kohteita hoidetaan niille laaditun suunnitelman mukaisesti. Hoitotoimia voivat olla puiden ja pensaiden raivaus, laidunnus ja niitto. Lisäksi voidaan toteuttaa muita erityisiä hoitokeinoja, kuten kulotusta. Toimenpiteisiin voi kuulua myös kohteilla sijaitsevien perinteisten rakenteiden ja rakennelmien kuten esimerkiksi kiviaitojen, kivisaarekkeiden ja riukuaitojen ylläpitoa ja hoitoa sekä sopimusalueille vievien polkujen perustaminen tai lintutornin rakentaminen. Sopimusalueita ei saa lannoittaa eikä käsitellä torjunta-aineilla. Työ- ja elinkeinokeskus voi tapauskohtaisesti sallia lannoituksen luonnonvaraisten lintujen levähdys- ja ruokinta-alueilla sekä torjunta-aineen käytön esimerkiksi niitettävien alueiden kantokäsittelyssä. Hoitotoimenpiteillä ei saa vaarantaa metsäsaarekkeella olevia luontotyyppejä Monivaikutteisen kosteikon hoito, 5- tai 10-vuotinen sopimus Monivaikutteisten kosteikkojen hoitosopimuksia voidaan hakea kosteikoille, laskeutusaltaille ja tulva-alueiden hoidolle. Kosteikot ovat ojien, purojen, joen tai muiden vesistöjen osia, jotka ovat suuren osan vuodesta veden peitossa ja muun ajan kosteana. Laskeutusaltailla tarkoitetaan ojien ja purojen yhteyteen kaivamalla tai patoamalla tehtyjä vesialtaita. Tulva-alueet ovat virtavesien alavia tulvaniittyjä ja -metsiä, joille tulva nousee vuosittain. Kohteiden perustamisen ja hoidon ensisijaisena tavoitteena on vähentää maatalouden aiheuttamaa vesistökuormitusta. Pohjois-Karjalassa hoitosopimuksia voidaan tehdä sellaisten järvien valuma-alueilla, missä voidaan merkittävän vesistökuormituksen pienentämisen ohella lisätä maatalousalueiden luonnon monimuotoisuutta ja edistää riista- kala- ja raputaloutta. Hoitosopimus on mahdollinen, mikäli 14 Pohjois-Karjalan ympäristökeskuksen raportteja
17 vesistön tai valtaojan valuma-alueesta on yli 20 % peltoa ja kosteikon koko 0,5 1,0 % yläpuolisen valuma-alueen pinta-alasta. Maakunnassamme tämä ehto voi monin paikoin rajoittaa hoitosopimusten tekoa. Tässä suunnitelmassa esitetyillä kosteikoilla ehto kuitenkin täyttynee. Kohteiden perustamiskustannuksiin voi hakea luvussa mainittua ei-tuotannollista investointitukea, joka määräytyy toteutuneiden kustannusten perusteella. Ei-tuotannollisen investoinnin valmistumisen jälkeen hoidosta tehdään 5- tai 10-vuotinen vastaavaa alaa koskeva erityistukisopimus. Tukeen soveltuvia hoitotoimia ovat mm. lietteen poisto, rakenteiden säännöllinen hoito, kosteikkojen ja tulva-alueiden sekä niiden reuna-alueiden kasvillisuuden vuosittainen niitto tai laidunnus. Poistettavat lietteet voidaan levittää pelloille. Niittojätteet on myös tarpeen viedä pois kosteikkoalueelta. Lisäksi kosteikkojen ympäristöissä olevaa pensaikkoa ja puustoa voidaan harventaa tarpeen mukaan. Hoitotoimiin liittyvä erityistuki maksetaan pinta-alan perusteella siitä alasta, joka jää kosteikon, laskeutusaltaan tai tulvaniityn alle sekä alueen hoidon kannalta riittävistä reuna-alueista Suojavyöhykkeiden perustaminen ja hoito, 5- tai 10-vuotinen sopimus Suojavyöhykkeet ovat ympäristötukikelpoiselle pellolle perustettuja, vähintään 15 metriä leveitä, monivuotisen nurmikasvillisuuden peittämiä alueita. Toimenpiteellä vähennetään eroosiota ja ravinteiden kulkeutumista vesiin eroosioherkiltä ja kaltevilta tai toistuvasti tulvan alle jääviltä viljelyksessä olevilta rantapelloilta sekä pelloilta, jotka sijaitsevat tärkeillä pohjavesialueilla. Lisäksi suojavyöhykkeen tarkoituksena on köyhdyttää maan ravinnemäärää, parantaa maan rakennetta, tasapainottaa vesistöjen hydrologiaa, lisätä luonnon monimuotoisuutta ja edistää riista- ja kalataloutta. Ohjelmakaudella C-tukialueella, johon Pohjois-Karjala kuuluu, suojavyöhykkeitä voidaan perustaa kohteille, joilla on ollut voimassa oleva vastaava erityistukisopimus tai joilla suojavyöhykkeen tarve on todettu suojavyöhykkeiden yleissuunnitelmassa tai vastaavassa useita viljelijöitä koskevien yhtenäisten suojavyöhykkeiden toteuttamiseen tähtäävässä selvityksessä tai pohjavesialueen suojelusuunnitelmassa tai vesienhoitosuunnitelmassa. Sopimus voidaan tehdä myös kohteille, jotka sijaitsevat kaltevilla, maaperältään savea olevilla rantapelloilla tai tulva-alueilla. Suojavyöhykettä ei saa perustamisen jälkeen muokata, lannoittaa tai käsitellä torjunta-aineella. Suojavyöhykkeen kasvusto on niitettävä vuosittain tai suunnitelmassa määritellyillä aikaväleillä. Niittojäte on korjattava pois suojavyöhykkeeltä ja sen saa käyttää rehuksi. Suojavyöhykettä voidaan myös laiduntaa, mikäli vesiensuojelulliset tai muut vastaavat syyt eivät ole esteenä. Tulva-alueille perustetut suojavyöhykkeet voidaan jättää niittämättä, mikäli se on vesiensuojelullisesti perusteltua Kohdekuvaukset ja hoitosuositukset Kohdekuvauksissa esitellään 8 monivaikutteiseksi kosteikoksi sopivaa kohdetta, 13 perinnebiotooppia ja 17 luonnon monimuotoisuuden ja maiseman kannalta arvokasta kohdetta. Kohdekuvaus on tehty myös Sysmänjoen varren lumo -kohteista ja jokivarsille sijoittuvista suojavyöhykkeistä. Kohdekuvauksissa esitellään myös ruisrääkän ja muiden peltolintujen esiintymistä suunnittelualueella Ahonkylä Leppilampi, kartta 1 Kohde 1, kosteikko Sysmäjärven Juurikkalahden rannassa on kosteikoksi sopivaa viljelykäytöstä jäänyttä peltoa, jossa kasvaa runsaasti koivua ja jonkin verran mäntyjä. Alueen kautta kulkee runsaasti vesiä Aholammesta lähtien. Suunnitellun kosteikon valuma-alueen koko on noin 250 hehtaaria, josta kolmannes on peltoa. Kosteikon tulee olla vähintään 1,3 hehtaaria, mikä on 0,5 % valuma-alueen pinta-alasta. Kosteikolla pyritään vähentämään ravinteiden ja kiintoaineksen huuhtoutumista Sysmänjärveen. ei-tuotannollinen investointituki perustamiseen, jonka jälkeen erityistukisopimusmuotona monivaikutteisten kosteikkojen hoito. Kohteelle on haettu investointitukea vuonna Kohde 2, kosteikko Sysmäjärven Juurikkalahteen laskevan puron valuma-alueen yläosassa on toinen kosteikoksi sopiva alue pellon lähimaastossa laskuojan yhteydessä. Suunnitellun kosteikon yläpuolisen valuma-alueen koko on 75 hehtaaria, josta 60 % on peltoa. Kosteikon tulee olla 0,4 hehtaaria, mikä on 0,5 % valuma-alueen pinta-alasta. Kosteikko on suunniteltu rakennettavaksi kaksiosaiseksi. Alapäähän tehdään 10 metrin levyinen syvä osa, joka on tarkoitettu kiintoaineksen keräämiseen. Matalampaan Pohjois-Karjalan ympäristökeskuksen raportteja
18 osaan istutetaan vesikasveja sitomaan ravinteita. Kosteikolla pyritään vähentämään ravinteiden ja kiintoaineksen huuhtoutumista Sysmänjärveen. ei-tuotannollinen investointituki perustamiseen, jonka jälkeen erityistukisopimusmuotona monivaikutteisten kosteikkojen hoito. Kohteelle on haettu investointitukea vuonna Kohde 3, kosteikko (kuva 4) Sysmänjoen yläjuoksulla jokeen laskee useita valtaojia. Kosteikkojen rakentaminen niiden yhteyteen on kuitenkin yleensä mahdotonta peltojen tasaisuuden vuoksi. Jokipellon tilan suunnasta tulevan valtaojan varteen on mahdollista rakentaa kosteikko hiukan kauemmaksi joesta metsäalueen keskelle. Ojan valuma-alue on 18 hehtaaria, josta peltoa on noin 70 %. Kosteikon minimikoko on 0,09 hehtaaria. Joen varren laskusuhteet huomioon ottaen sopiva kosteikon koko on n. 0,3 hehtaaria. Tämän kokoiseen altaaseen voidaan rakentaa kaksi erisyvyistä osaa. Syvään osaan kertyy kiintoaines, ja matalan osan vesikasvillisuus pidättää ravinteita. Tukimuoto: Ei-tuotannollinen investointituki kosteikon perustamiseen, jonka jälkeen erityisympäristötuki monivaikutteisen kosteikon hoitoon. Kohde 4, luonnon ja maiseman monimuotoisuuden kannalta merkittävä kohde Outokummun puolella Liperin kunnan rajaa vasten on viljelemätön monilajinen pelto. Pelto on reunoilta jonkin verran pensoittunut, ja siellä on myös muutamia 3 4-metrisiä mäntyjä. Niittylajisto on aika hyvin säilynyt, eikä pelto ole kovin rehevöitynyt. Niittykasveista pellolla kasvavat mm. tuoksusimake (kuva 3), peurankello, harakankello, sarjakeltano, särmäkuisma, ruusuruoho, päivänkakkara, rätvänä, pikkulaukku, niittysuolaheinä, hiirenvirna ja aitovirna. Huomionarvoiset lajit: peurankello. Hoitotoimet: aivaus ja niitto. luonnon ja maiseman monimuotoisuuden edistäminen. Kohde 5, luonnon ja maiseman monimuotoisuuden kannalta merkittävä kohde Piiloniementien varressa Suvisrannantien pohjoispuolella on kahden tilan rajalla kumpare, jonka itäpäässä on vanha talon paikka. Paikalla on jäljellä jonkin verran koristekasveja, kuten ruskolilja runsaana, sekä ruusu- ja herukkapensaita. Saarekkeen puut ovat rauduskoivuja ja muutama mänty, pihlaja ja raita. Alla on paikoin nousemassa tiheä pensaikko. Saarekkeella kasvavia niittylajeja ovat mm. runsas ketoneilikka, peurankello, ahomansikka, paimenmatara, särmäkuisma, ruusuruoho, niittynätkelmä, päivänkakkara, kannusruoho, huopakeltano, pukinjuuri, pikkulaukku ja nurmitädyke. Huomionarvoiset lajit: ketoneilikka, peurankello. Hoitotoimet: aivaus sekä niitto tai laidunnus. luonnon ja maiseman monimuotoisuuden edistäminen. Kohde 6, luonnon ja maiseman monimuotoisuuden kannalta merkittävä kohde Kuva 3. Tuoksusimake. Kuva Veli Lyytikäinen. Viljelemättömällä pellolla edellisen kohteen koillispuolella on monipuolinen niittylajisto, esim. nurmirölli, punanata, särmäkuisma, ruusuruoho, 16 Pohjois-Karjalan ympäristökeskuksen raportteja
19 päivänkakkara, rätvänä, niittyleinikki, niittysuolaheinä, ahosuolaheinä, hiirenvirna ja aitovirna. Pellolla kasvaa melko paljon pieniä puuntaimia, raitoja, haapoja, rauduskoivuja ja mäntyjä. Peltoa ei ole muokattu eikä lannoitettu melko pitkään aikaan. Pellon pohjoispuolisko on nurmipeltoa, eikä se sovellu lumo-kohteeksi. Hoitotoimet: Niitto tai laidunnus. luonnon ja maiseman monimuotoisuuden edistäminen Kohde 7, luonnon ja maiseman monimuotoisuuden kannalta merkittävä kohde Lamminpään tilan länsiosassa on kapeita peltoja, joiden väleissä on kosteita ja luonnostaan reheviä kaistoja. Tämän lisäksi niiden reunoilla näkyy hiukan myös peltojen lannoituksen aiheuttamaa rehevöitymistä, jota ilmentävät maitohorsma ja nokkonen. Kaistojen puusto on monilajista ja lehtipuuvaltaista, kuusia ja mäntyjä on vain muutamia. aidat ovat monin paikoin hyvin suuria. Pensaskerroksessa kasvaa kiiltopajuja, paatsamia sekä puna- ja mustaherukkaa. Alueen niittylajistoon kuuluvat mm. peurankello, huopaohdake, mesiangervo, metsäkurjenpolvi, ojakellukka, nuokkuhelmikkä, niittysuolaheinä, ahomansikka, särmäkuisma, ruusuruoho, päivänkakkara, nurmitädyke ja rätvänä. Yhden kaistan reunassa ja lisäksi pellon puolella on vesihierakkaa. Alueen monipuolisuutta lisää kosteimpien kohtien rantakasvillisuus, kuten rentukka ja ratamosarpio. Huomionarvoiset lajit: peurankello. Hoitotoimet: Pensaiden ja puun taimien raivaus ajoittain. Niitto peltoihin rajautuvilla reunoilla. luonnon ja maiseman monimuotoisuuden edistäminen. Kohde 8, perinnebiotooppi Kivipuron tilalla on Suvisrannantien pohjoisreunassa metsälaidun, joka on ollut viitisen vuotta laiduntamatta. Osittain laidun on tuore, osittain kostea. Puustona ovat vanhat rauduskoivut ja jokunen raita sekä mänty. Alikasvoksena on hiukan kuusia ja pihlajia. Vesakkoa on raivattu laidunnuksen loputtuakin. Suuressa osassa aluetta valtalajina on ojakellukka. Heinistä runsaimpia ovat nurmilauha, metsäkastikka ja paikoin tuoksusimake. Laitumella kasvaa paljon myös metsäkurjenpolvea, niittyleinikkiä ja poimulehtiä. Laidunkäytöstä jälkinä ovat tuoksusimakkeen ohella mm. särmäkuisma, ahomatara, ahomansikka, nurmitädyke, rohtotädyke ja nurmitatar. Metsälajeista oravanmarja on runsas. Alueen länsipää jonkin verran rehevöitynyt, koska siellä on ollut juomapaikka ja lehmille on ehkä annettu myös lisäruokaa. ehevöitymistä ilmentävät nokkoset, vadelma ja maitohorsma. Muualla ei ole nähtävissä rehevöitymistä. Hoitotoimet: ehevöityneellä osalla alkuhoitona raivaus, niitto ja jatkossa laidunnus koko alueella, mutta suhteellisen pienellä eläinmäärällä. perinnebiotoopin hoito/luonnon ja maiseman monimuotoisuuden edistäminen. Kohde 9, perinnebiotooppi Kivipuron tilan navetan takana on haka, jossa kasvaa muutamia mäntyjä. Suurimmaksi osaksi alue on kuitenkin avoin, mutta melko rehevöitynyt. Haassa on laiduntanut nautakarjaa vielä viisi vuotta sitten. Sen jälkeen siellä on pidetty hevosia, jotka ovat saaneet hakaan lisäruokaa ympäri vuoden. akennusten lähellä on runsaasti rehevöitymistä ilmentäviä koiranputkea, maitohorsmaa, amerikanhorsmaa ja voikukkaa. Niittylajeja on melko runsaasti varsinkin kauempana rakennuksista: poimulehti, tuoksusimake, ahomansikka, ahomatara, särmäkuisma, ruusuruoho, rohtotädyke, orvontädyke, nurmitädyke, niittysuolaheinä, ahosuolaheinä, niittynätkelmä, hiirenvirna, aitovirna, sykeröpiippo ja pikkulaukku. Haassa kasvaa hiukan myös pukinjuurta, rätvänää ja ketoneilikkaa. Huomionarvoiset lajit: ketoneilikka. Hoitotoimet: Alkuhoitona niitto ja niitoksen poisto, sen jälkeen laidunnus. perinnebiotoopin hoito/luonnon ja maiseman monimuotoisuuden edistäminen. Kohde 10, perinnebiotooppi Mustapuron tilan saunan takana on lehtomaisen kankaan hakamaa, jota on laidunnettu viimeksi alle 20 vuotta sitten. Puuston muodostavat kome- Pohjois-Karjalan ympäristökeskuksen raportteja
20 at vanhat rauduskoivut, männyt ja kuuset. Alikasvoksena on runsaasti harmaaleppää, pihlajaa, raitaa ja nuoria kuusia. Pensaskerroksessa kasvaa komeita katajia. Hakamaan pohjoisosassa on runsaasti vadelmaa. Kasvillisuus on puustottumisesta huolimatta säilynyt edustavana, eikä rehevöitymisestä ole merkkejä. Alueella kasvavia niittylajeja ovat mm. siankärsämö, poimulehdet, tuoksusimake, peurankello, harakankello, punanata, ahomansikka, särmäkuisma, päivänkakkara, ruusuruoho, niittynätkelmä, sykeröpiippo, pukinjuuri, niittyleinikki, niittysuolaheinä, nurmitädyke, rohtotädyke, aho-orvokki, hiirenkeltano, nurmikohokki ja keltamaksaruoho. Metsälajeja on niukasti, esim. käenkaali, metsäkurjenpolvi, hiirenporras ja puolukka. Huomionarvoiset lajit: peurankello Hoitotoimet: Alkuhoitona on tarpeen alikasvospuuston raivaus. Jatkossa hoitona on laidunnus. perinnebiotoopin hoito/luonnon ja maiseman monimuotoisuuden edistäminen. Kohde 11, perinnebiotooppi Mustapuron aitan ja saunan luoteispuolella on avoimena säilynyt kivinen niitty, jota on niitetty ja/tai laidunnettu viimeksi vajaat parikymmentä vuotta sitten. Niittyä ei ilmeisesti ole koskaan lannoitettu tai mainittavasti muokattu. ehevöitymistä on näkyvissä vain aitan lähellä, jossa kasvaa maitohorsmaa. Koiranputki on melko runsas, mutta ei ole vallannut niittyä täysin. Kivisyydestä huolimatta niitty on pikemmin tuore kuin kuiva. Alueen niittylajeja ovat mm. karhunputki, harakankello, kalvassara, punanata, ahomansikka, paimenmatara, ojakellukka, särmäkuisma, ruusuruoho, niittynätkelmä, päivänkakkara, kevätpiippo, rätvänä, niittyleinikki, niittysuolaheinä, hiirenkeltano, heinätähtimö, nurmitädyke ja hiirenvirna. Niityllä ei kasva metsäkasvillisuutta. Hoitotoimet: Niitto ja/tai laidunnus. perinnebiotoopin hoito /luonnon ja maiseman monimuotoisuuden edistäminen. Kohde 12, perinnebiotooppi Mustapuron tilalla on metsälaidun Leppilammentien ja erittäin hienon saniaiskorven välissä. Puusto on erittäin edustava: järeää mäntyä, rauduskoivua, harmaaleppää ja muutama kuusi. Myös lahopuuta on kohtalaisen paljon. Pensaskerroksen muodostavat melko runsaana kasvava pihlaja ja tien reunassa tuomet. Alueen laidunnus on loppunut ilmeisesti vajaat 20 vuotta sitten. Metsälaitumen kasvillisuudessa on säilynyt vahva kulttuurivaikutus ja niittylajit ovat metsälajeja runsaampia. Niittylajeja ovat mm. nurmihärkki, kalvassara, huopaohdake, ahomansikka, paimenmatara, särmäkuisma, nurminata, nurmitädyke ja aitovirna. Metsälajistoon kuuluvat mm. karhunputki, hiirenporras, metsäalvejuuri, metsäkorte, oravanmarja, metsämaitikka, käenkaali, lillukka, kultapiisku, metsätähti, mustikka, metsäorvokki, punaherukka, sudenmarja ja pikkutalvikki. Hoitotoimet: Pensaikon raivaus ja sen jälkeen laidunnus. perinnebiotoopin hoito/luonnon ja maiseman monimuotoisuuden edistäminen. Kohde 13, luonnon ja maiseman monimuotoisuuden kannalta merkittävä kohde Moision tilan mailla Sysmänjoen nurmilla sijaitsee noin hehtaarin kokoinen metsäsaareke. Siellä on komea haavikko, jossa kasvaa lisäksi hiukan rauduskoivuja ja jokunen kataja sekä harmaalepän vesoja. Laidunnus on loppunut jo ajat sitten, mutta saareketta raivataan ajoittain. Kenttäkerroksen valtalajeja ovat kangasmaitikka ja metsäkastikka. Niittylajeja ovat mm. poimulehdet, tuoksusimake, ahomansikka, niittynätkelmä, rätvänä, niittysuolaheinä ja rohtotädyke. Hoitotoimet: aivaus ajoittain. Niitto tai laidunnus varmistaisivat niittykasvillisuuden säilymisen saarekkeessa luonnon ja maiseman monimuotoisuuden edistäminen Siikoniemi Nostamo Siikakoski Kompero, kartta 2 Kohde 14, kosteikko Kaitanurmen tilan maalla Sysmänjoen varressa on vedenvaivaama peltoalue, joka rajoittuu suohon. Tähän on jo kaivettu allas, jonka kohdalle ja ympärille on mahdollista rakentaa kosteikko (kuva 4). Alueelle ei tule ojaa, vaan pellon vedet valuvat 18 Pohjois-Karjalan ympäristökeskuksen raportteja
21 Kuva 4. Perusteilla oleva kosteikko Kaitanurmen tilalla. Kuva Arvo Ohtonen. pintavaluntana Sysmänjokeen osittain suo-ojien kautta. Kevättulva huuhtoo säännöllisesti pellolta ravinteita ja kiintoainesta. Valuma-alueen koko on 12 hehtaaria, ja se on suurimmaksi osaksi peltoa. Kohdalle suunnitellun kosteikon koko on n. 0,4 hehtaaria. Se on hyvä tehdä toisesta päästään matalaksi, toisesta syväksi. Tällöin syvä pää kerää kiintoainesta ja matalan pään vesikasvillisuus pidättää ravinteita. Tukimuoto: Ei-tuotannollinen investointituki kosteikon perustamiseen, jonka jälkeen erityisympäristötuki monivaikutteisen kosteikon hoitoon. Kohde 15, luonnon ja maiseman monimuotoisuuden kannalta merkittävä kohde Jokiniemen tilan mailla on useita metsäsaarekkeita, joita on aikoinaan laidunnettu. Lähinnä Taipaleenjokea sijaitseva luoteisin saareke on melko iso, kallioinen ja hiekkainen, ja siinä on lato. Keskeisimmässä saarekkeessa on myös lato. Itäisin saareke on pienin ja erillinen, Siikoniementien itäpuolella. Alueille on jossain vaiheessa tuotu jonkin verran rakennusmaita, ja niitä on käytetty myös varastoalueena, joten saarekkeet ovat osittain rehevöityneitä ja rikkaruohottuneita. Puustossa runsaimpina ovat vanhat männyt, joiden lisäksi saarekkeessa kasvaa joitakin vanhoja kuusia, rauduskoivuja, pihlajaa ja raitaa. Harmaalepän vesoja on runsaasti. Pensaskerroksessa on joitakin komeita katajia. Saarekkeiden kenttäkerroksen rehevöitymistä ilmentävät mm. maitohorsma, koiranputki, pujo, jauhosavikka ja pelto-ohdake. Niittylajeista alueella kasvavat mm. peurankello, harakankello, ahomansikka, niittynätkelmä, päivänkakkara, rätvänä, niittysuolaheinä, ahosuolaheinä, nurmitädyke ja rohtotädyke. Hoitotoimet: Ajoittainen harmaalepikon raivaus ja rikkaruohojen niitto. ikkaruohoisimmat kohdat tulisi niittää ennen kasvien siementämistä ja kuljettaa niittojäte huolellisesti pois, jotta rikkakasvien määrää saataisiin vähennettyä. Pohjois-Karjalan ympäristökeskuksen raportteja